CELEX: 62017TA0543
Language: sl
Date: 2019-06-06 00:00:00
Title: Zadeva T-543/17: Sodba Splošnega sodišča z dne 6. junija 2019 – EIB/Sirija (Arbitražna klavzula — Posojilna pogodba „Syrian Healthcare“ št. 21595 — Neizpolnitev pogodbe — Vračilo plačanih zneskov — Zamudne obresti — Postopek z zamudno sodbo)

19.8.2019   
            
            
               SL
            
            
               Uradni list Evropske unije
            
            
               C 280/35
            
         
      Sodba Splošnega sodišča z dne 6. junija 2019 – EIB/Sirija
      (Zadeva T-543/17) (1)
      
      (Arbitražna klavzula - Posojilna pogodba „Syrian Healthcare“ št. 21595 - Neizpolnitev pogodbe - Vračilo plačanih zneskov - Zamudne obresti - Postopek z zamudno sodbo)
      (2019/C 280/50)
      Jezik postopka: angleščina
      
         Stranki
      
      
         Tožeča stranka: Evropska investicijska banka (zastopniki: sprva P. Chamberlain, T. Gilliams, F. Oxangoiti Briones in J. Shirran, nato F. Oxangoiti Briones, J. Klein in J. Shirran, agenti, skupaj z D. Artsom, odvetnikom, in T. Cusworthom, solicitor)
      
         Tožena stranka: Sirska arabska republika
      
         Predmet
      
      Predlog na podlagi člena 272 PDEU, naj se Sirski arabski republiki naloži plačilo zneskov, dolgovanih v zvezi s posojilno pogodbo „Syrian Healthcare“ št. 21595, skupaj z zamudnimi obrestmi.
      
         Izrek
      
      
                  1.
               
               
                  
                     Sirska arabska republika mora Evropski uniji, ki jo zastopa Evropska investicijska banka (EIB), vrniti zneska 62 646 209,04 EUR in 3 582 381,15 ameriških dolarjev (USD).
                  
               
            
                  2.
               
               
                  
                     K tema zneskoma se prištejejo zamudne obresti, izračunane na podlagi metode iz člena 3(2) posojilne pogodbe „Syrian Healthcare“ št. 21595, ki je bila med EIB in Sirsko arabsko republiko sklenjena 15. junija 2002 in je bila spremenjena 17. oktobra 2007 in 29. novembra 2007, od glavnice in od pogodbenih obresti od 9. avgusta 2017 dalje do dne plačila.
                  
               
            
                  3.
               
               
                  
                     V preostalem delu se tožba zavrne.
                  
               
            
                  4.
               
               
                  
                     Sirski arabski republiki se naloži plačilo stroškov.
                  
               
            
         (1)  UL C 369, 30.10.2017.